armvectores/hy_wikipedia_2023 huggingface dataset:
Քեթ Դենինգս

Քեթրին Լիտվակ (անգլ.՝ Katherine Litwack, հունիսի 13, 1986(1986-06-13), Բրին Մար, Փենսիլվանիա), առավել հայտնի Քեթ Դենինգս (Kat Dennings) բեմական անվամբ, ամերիկացի դերասանուհի։ Հանդիսատեսին առավել հայտնի է «Սեքսը մեծ քաղաքում» (1998-2004) և «2 սնանկ աղջիկ» (2011-այժմ) հեռուստասերիալներում, ինչպես նաև «40-ամյա կույսը» (2005), «Մեծ մայրիկի տունը 2» (2006), «Բարձրացրու՛ ձայնդ» (2004), «Չառլի Բարթլեթ» (2007), «Տնային ճագարը» (2008), «Նիքի և Նոռայի անսահման երգացանկը» (2008), «Թոր» (2011), «Թոր։ Մռայլ աշխարհը» (2013) և մի շարք այլ ֆիլմերում ունեցած դերակատարումներից։


== Անձնական կյանք ==
2005 թվականին Քեթը հանդիպել է Այրի Դևիդ Վուդ չորրորդի հետ, 2007 թվականից նրան հաճախ տեսնում են Մեթյու Գրեյ Գաբրելայի ընկերակցությամբ։ 2011-2014 թվականների նա հանդիպում էր «Երկու սնանկ աղջիկներ» սերիալի գործընկերոջ` Նիք Զանոյի հետ։
2005-2016 թվականներին Քեթը հանդիպում էր Ջոշ Գրոբանի հետ։


== Ընտրյալ ֆիլմագրություն ==
Սեքսը մեծ քաղաքում / Sex and the city— Ջենի Բրայեր (2000)
Ուրվականների հավաքական / The Scream Team — Քլեր Քերլայլ (2002)
Սուպերաստղ / Raise Your Voice — Սլոուն (2004)
Դա եղել է հովտում / Down in the Valley — Էյփրիլ (2005)
Քառասնամյա կույսը / The 40 Year Old Virgin — Մարլա (2005)
Լոնդոն / London — Լիլի (2005)
Մեծ մայրիկի տունը 2 / Big Momma’s House 2 — Մոլի (2006)
Չառլի Բարթլեթ / Charlie Bartlett — Սյուզան Հարդներ (2008)
Տղաներին սա դուր է գալիս / The House Bunny — Մոնա (2008)
Հինգ րոպեով եղիր իմ ընկերը / Nick and Norah’s Infinite Playlist — Նորա (2008)
Պաշտպան / Defendor — Քեթ (2009)
Երազողների ազգություն / Daydream Nation — Քերոլայն Վեքսլեր (2010)
Тор / Thor — Դարսի Լյուիս (2011)
Նորությունների ծառայություն — Բլեր Լենսինգ
Երկու սնանկ աղջիկներ — Մաքս Բլեք (2011—2016)
Սերը գրել նրա ափի մեջ[en] — Ռենի Յոհ (2012)
Տոր 2:Մթության թագավորություն  — Դարսի Լյուիս (2013)
 Սեքսը մեծ քաղաքում— Ջենի (3-րդ եթերաշրջանի 15-րդ սերիա) 2000
Մերձքաղաքային դոտիկա / Suburban Gothic — Բեկա (2014)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb կայքում(անգլ.)
Ալեքսանդր Լյապունով

Ալեքսանդր Միխայլովիչ Լյապունով (ռուս.՝ Александр Михайлович Ляпунов, հունիսի 6, 1857(1857-06-06), Յարոսլավլ, Ռուսական կայսրություն - նոյեմբերի 3, 1918(1918-11-03), Օդեսա, Խերսոնի նահանգ, Ուկրաինական պետություն), ռուս մաթեմատիկոս և մեխանիկ, Պետերբուրգի ԳԱ ակադեմիկոս (1901), Պ. Լ. Չեբիշնի աշակերտը։
1880 թվականին ավարտել է Պետերբուրգի համալսարանը։ 1892 թվականից Խարկովի համալսարանի պրոֆեսոր, 1902 թվականից աշխատել է Պետերբուրգի ԳԱ-ում։ Հիմնական վաստակը կայունության խնդիրների լուծման ընդհանուր մեթոդի մշակումն է։ Ստեղծել է վերջավոր թվով պարամետրերով որոշվող մեխանիկական համակարգերի շարժման և հավասարակշռության արդի տեսությունը։ Արժեքավոր աշխատանքներ ունի մաթեմատիկայի, ֆիզիկայի, պտտվող հեղուկի հավասարակշռության ձևերի ու կայունության վերաբերյալ։ Հավանականությունների տեսությունում առաշարկել է հետազոտման նոր՝ «բնութագրական ֆունկցիաների» մեթոդ, ապացուցել, այսպես կոչված, կենտրոնական սահմանային թեորեմը՝ բավական ընդհանուր պայմանների դեպքում։


== Ծանոթագրություններ ==
Լիզա Լանգսետ

Լիզա Լանգսետ (շվեդերեն՝ Lisa Langseth, ապրիլի 20, 1975(1975-04-20), Ստոկհոլմ), շվեդ սցենարիստ և ռեժիսոր։
Իր հայտնի ֆիլմերի շարքում են «Մաքրություն» (2010) և «Էյֆորիա» (2017) ֆիլմերը։


== Կենսագրություն ==
Լանգսետն իր աշխատանքային գործունեությունը սկսել է որպես  թատրոնի  ռեժիսոր և սցենարիստ։ 2004 թվականին իր «Սիրահարվածները» պիեսի բեմադրող ռեժիսորն էր, որի գլխավոր դերակատարը Նումի Ռապասն էր։ 2006 թվականին նա դարձավ  շվեդերեն կարճամետրաժ «Ստուգարք» (Godkänd) ֆիլմի ռեժիսորը։
2009 թվականին  նա   իր առաջին   «Մաքրություն» լիամետրաժ ֆիլմի ռեժիսորն էր, որը նկարահանվել էր իր գրված   պիեսի մոտիվներով, Կատարինի  դերում  Ալիսյա Վիկանդերն էր։ Այդ  աշխատանքի համար 2010 թվականին Լանգսետը ստացավ «Guldbagge Award for Best Screenplay» մրցանակը (լավագույն սցենար), ինչպես նաև մրցանակ ստացավ լավագույն ռեժիսոր անվանակարգում։
2013 թվականի «Hotell» կատակերգություն դրաման ներկայացված էր Տորոնտոյի կինոփառատոնին «Contemporary World Cinema» (ժամանակակից  համաշխարհային կինոարվեստ)։ Այդ ֆիլմում նկարահանվել է նաև Ալիսյա Վիկանդերը։ Լանգեստի այդ ֆիլմը առաջադրվել է 2014 թվականի «Guldbagge Award for Best Screenplay» (լավագույն սցենար) մրցանակաբաշխության։
Իր հաջորդ ֆիլմը կոչվում է «Էյֆորիա», որում Ալիսյա Վիկանդերը նկարահանվել է Եվա Գրին և Շառլոտա Ռեմփլինգի հետ։ Այս դրամայում ներկայացված է իրավիճակ, որն անցկացվում է «Էֆթանազիա երևակայական կլինիկայում»։ «Էյֆորիա» ֆիլմը  ռեժիսորի  անգլերեն լեզվով առաջին աշխատանքն էր։


== Ֆիլմագրություն ==
«Ստուգարք»(Godkänd), 2006
«Մաքրություն», 2010
«Հյուրանոց», 2013
«Էյֆորիա», 2017


== Ծանոթագրություններ ==


== Արտաքին հղումներ ==
Լիզա Լանգսետ Internet Movie Database կայքում
Կիբօրգ 2։ Ապակե ստվեր

Կիբօրգ 2։ Ապակե ստվեր (անգլ.՝  Cyborg 2: Glass Shadow ), ֆանտաստիկ մարտաֆիլմ կիբօրգների մասին։ Խորհուրդ չի տրվում դիտել 16 տարեկանից ցածր անձանց։


== Սյուժե ==
2074 թվականին Երկիր մոլորակում իրար դեմ են դուրս եկել երկու խոշորագույն կազմակերպություններ։ Դրանք են՝ ճապոնական Քոբայաշի Էլեկտրոնիքսը և ամերիկյան Փինուիլ Ռոբոտիքսը։ Նրանք ցանկանում են կառավարել ծրագրային ապահովման և կիբօրգների արդյունաբերույունը։ Կիբօրգները փոխարինել են մարդկանց բոլոր բնագավառներում։ Մարդկանց ալգելվել է որևէ զգացմունք տածել դեպի կիբօրգները։ Ամերիկյան կազմակերպությունում ստեղծում են մի կիբօրգ, որը ունի գեղեցիկ կնոջ արտաքին, իսկ մարմնում կան պայթուցիկ հեղուկներ։ Նա ստեղծված էր, որպեսզի մեկնի ճապոնական ընկերություն փոխհամաձայնության համար, այնտեղ պայթի և իր հետ պայթեցնի նաև ընկերությունը։ Բայց գեղեցկուհի-կիբօրգով սկսում է հետաքրքրվել նրա կարատեի ուսուցիչը և պատմում է նրան ամբողջ ճշմարտությունը։


== Դերերում ==


== Ծանոթագրություններ ==


== Արտաքին հղումներ ==
Կիբօրգ 2(անգլ.) ֆիլմը Internet Movie Database կայքում
Կիբօրգ 2(անգլ.) ֆիլմը Rotten Tomatoes կայքում
«Կիբօրգ 2»(անգլ.) ֆիլմը allmovie կայքում:
Ժուան Սիլվեյրա դոս Սանտուշ

Ժուան Սիլվեյրա դոս Սանտուշ (պորտ.՝ Juan Silveira dos Santos, փետրվարի 1, 1979(1979-02-01), Ռիո դե Ժանեյրո, Բրազիլիա), բրազիլացի ֆուտբոլիստ, իտալական Ռոմա ֆուտբոլային ակումբի նախկին կենտրոնական պաշտպան, ներկայումս հանդես է գալիս բրազիլական Ինտերնացիոնալ ակումբում։


== Նվաճումներ ==
Ռիո դե Ժանեյրո նահանգի չեմպիոն՝ 1996, 1999, 2000, 2001
Գուանբարայի գավաթակիր՝ 1996, 1999, 2001
Ռիոյի գավաթակիր՝ 1996, 2000
Մերկոսուրի գավաթակիր՝ 1999
Բրազիլիայի չեմպիոնների գավաթակիր՝ 2001
Կոպա Ամերիկայի գավաթակիր՝ 2004, 2007
Կոնֆեդերացիաների գավաթակիր՝ 2005, 2009
Իտալիայի սուպերգավաթակիր՝ 2007
Իտալիայի գավաթակիր՝ 2008


== Արտաքին հղումներ ==
Անհատական պրոֆիլը Ռոմայի պաշտոնական կայքում
Լուիզա Նյորլունդ

Լուիզա Նյորլունդ (դան․՝ Louise Nørlund, նոյեմբերի 27, 1854(1854-11-27), Beder Parish, Օրհուս, Կենտրոնական Յուտլանդիա տարածաշրջան, Դանիա - փետրվարի 1, 1919(1919-02-01), Կոպենհագեն, Դանիա), դանիացի ֆեմինիստ և պացիֆիստ։


== Կենսագրություն ==
Լուիզա Նյորլունդը ծնվել է 1854 թվականին, ֆերմեր և Դանիայի խորհրդարանի պատգամավոր Միկկել Հասլե Քրիստիանսենի և Աննե Յակոբսդատերի ընտանիքում։     1881 թվականին Լուիզան ամուսնացել է լրագրող և հրապարակախոս Նիլս Ենսեն Նյորլունդի հետ, բայց 1892 թվականին նրանք ամուսնալուծվել են և Նիլս Նյորլունդի մահից հետո Լուիզան ստիպված է եղել մեծացնել և դաստիարակել դստերը՝ Ագնեսին։
Քաղաքականությամբ Լուիզան հետաքրքրվել է դեռ պատանեկան տարիներից, քանի որ արմատական դեմոկրատները հաճախ էին հավաքվում նրա հայրական տանը։ Վերապատրաստման դասընթացներից հետո (Beyer, Bohrs og Femmers Kursus) քննություն է հանձնել և աշխատանքի անցել Larslejstrædes Skole-ում որպես ուսուցիչ, որտեղ աշխատել է 1878-1910 թվականներին։ 1891 թվականին մասնակցել է Kbh.s Kommunelærerindeforening-ի  (Կոպենհագենի ուսուցիչների ասոցիացիա) հիմնադրմանը։ Լուիզան ներգրավվել է նաև պացիֆիստական շարժման մեջ և դարձել Dansk Fredsforening (Դանիական խաղաղության շարժում) կազմակերպության անդամ, որտեղ եղել է հռետոր և քարտուղար, իսկ 1915 թվականին ընտրվել է Հաագայի Կանանց խաղաղության միջազգային կոնգրեսի պատվիրակ, որտեղ է հիմնադրվել է Խաղաղության և ազատության կանանց միջազգային միությունը։
Սակայն Լուիզան ավելի հայտնի է եղել իր ֆեմինիստական գործունեությամբ։ Եղել է Dansk Kvindesamfund (Դանիական կանանց ասոցիացիա) կազմակերպության անդամ, որն իր տեսակի մեջ առաջինն է եղել Դանիայում։ Լուիզան եղել է շատ ակտիվ անդամ և շատ բան է արել ասոցիացիան մասսայականացնելու համար։ Չցանկանալով համակերպվել կանանց ընտրական իրավունքի վերաբերյալ Dansk Kvindesamfund-ի անվճռականությանը՝ նա դարձել է Kvindelig Fremskridtsforening  («Կանանց զարգացման միություն») կազմակերպության  հիմնադիրներից մեկը։ Նաև աջակցել է Լինա Լուպլաուին Kvindevalgretsforeningen-ի (Դանիացի սուֆրաժիստների կազմակերպություն) ստեղծման գործում և 1891-1894 թվականներին դարձել է դրա նախագահը։ Այդ կազմակերպությունը լուծարվել է 1898 թվականին, և Լուիզան հիմնադրել է Danske Kvindeforeningers Valgretsudvalg, որը հետագայում վերանվանվել է Danske Kvindeforeningers Valgretsforbund («Կանանց ընտրական իրավունքի միացյալ դանիական շարժում») և միացել Կանանց միջազգային միությանը։ Լուիզան եղել է Դանիայի պատվիրակը Բեռլինում (1904), Ամստերդամում (1908), Բուդապեշտում (1913) կայացած կանանց ընտրական իրավունքի վերաբերյալ միջազգային կոնգրեսներում։ 1909 թվականից Լուիզան հրաժարվել է Danske Kvindeforeningers Valgretsforbund-ում իր ակտիվ մասնակցությունից. նրան փոխարինել է Էլինա Հանսենը։
1890-1904 թվականներին Լուիզան եղել է նաև Լիբերալ կուսակցության անդամ, բայց հետագայում հեռացել է և դարձել Սոցիալ-դեմոկրատների թեկնածուն 1909 թվականն կայացած Կոպենհագենի համայնքային ընտրություններում, բայց առողջական նկատառումներից ելնելով ստիպված է եղել հանել իր թեկնածությունը։
Լուիզա Նյորլունդը մահացել է 1919 թվականին։


== Ծանոթագրություններ ==
Ռապատ

Ռապատ (այժմ կոչվում է՝ ադրբ.՝ Qızılca - Ղզլջա), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։ Տեղակայված է Երնջակ գետահովտի միջին մասում, գետի ձախ կողմում։


== Պատմություն ==
13-րդ դարում Ռապատը Տաթևի վանքին վճարել է 12 միավոր հարկ։


== Հուշարձաններ ==
19-րդ դարի վերջերին հայերի հեռանալուց հետո այն շրջակա Ղզլջա գյուղի մուսուլման բնակիչներն աստիճանաբար հողին են հավասարեցրել այս գյուղատեղիի շինությունները։


== Ծանոթագրություններ ==
Ռորայմա նահանգի հյուսիսային մարզ

Ռորայմա նահանգի հյուսիս (պորտ.՝ Mesorregião do Norte de Roraima), վարչական մեզոշրջան Բրազիլիայում, մտնում է Ռոաիմա նահանգի մեջ։ Բնակչությունը կազմում է 313 456 մարդ 2005 թվականի տվյալով։ Զբաղեցված տարածքը 98 547 կմ²։ Բնակչության խտությունը 3,2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 417 590 435,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4815,96 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
(8056) Տիեկ

(8056) Տիեկ (անգլ.՝ Tieck), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,564529 ա. մ., առավելագույնը մոտենում է 2,0353 ա. մ. հեռավորության վրա և հեռանում 3,0937 ա. մ.։ Արեգակի շուրջ մեկ ամբողջական պտույտ է կատարում 1500,06 երկրային օրվա ընթացքում, իր ուղեծրով շարժվելով միջինում 0,23999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8056) Տիեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խմարա (գյուղ, Պոչինկովսկի շրջան)

Խմարա (ռուս.՝ Хмара), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
In the Nightside Eclipse

In the Nightside Eclipse — ը Նորվեգական Emperor սիմֆոնիկ բլեք մետալ խմբի դեբյուտային լիաֆորմատ ալբոմն է և չորրորդ պաշտոնական թողարկումը։ Լույս է տեսել 1994 թվականին՝ Candlelight Records լեյբլի վրա։


== Ալբոմի մասին ==
In the Nightside Eclipse-ը ձայնագրվել է 1993 թվականի հուլիսին Grieg Hall-ում և թողարկվել է 1994-ին՝ Candlelight Records լեյբլով։
Ալբոմի շապիկը նկարել է Քրիստիան Վագլինը-ը, ով հայտնի է նաև Necrolord անունով։ Ալբոմը համարվում է 90-ականների բլեք մետալ-ի կարևորագույն թողարկումներից։ Այն նաև թմբուկահար Ֆաուստի վերջին ալբոմն է։
In the Nighstside Eclipse-ը նվիրված է Եվրոնիմուսի հիշատակին։
1999 թվականին ալբոմը վերանայվում և վերաթողարկվում է։ Ավելանում են երկու քավր երգեր ՝ բոնուս թրեքերի տեսքով։ Առաջինը Bathory-ի <<A Fine Day to Die>> -ն է։ Երկրորդը Mercyful Fate-ի <<Gypsy>>-ն։ Վերաթողարկման մեջ առաջին երկու երգերը ՝ <<Intro>>-ն և <<Into the Infinity of Thoughts>>-ը միացվում են իրար և ալբոմը թղթե կազմով է փոխվում։
Ալբոմի ստեղծագործությունների լիրիկական պլանում սիմվոլիկ հաղորդագրություններ են, որոնք նկարագրված են նորվեգական բնապատկերներով։

Մենք ապրում ենք դրանց մեջ, դրանցում գտնում ենք ոգեշնչում։ Սա մեր թախիծի արտահայտումն է աշխարհին, որում տիրում են մեզ հոգեհարազատ արժեքները։- Իսան


== Ստեղծագործություններ ==
 ընդհանուր՝ 48:29
1999 թվականի վերաթողարկում


== Ձայնագրման մասնակիցներ ==
Իսան- կիթառ, վոկալ,ստեղնաշարային գործիքներ
Սամոթ- կիթառ
Չորտ- բաս կիթառ
Ֆաուստ- հարվածային գործիքներ
Շարմանդ Գրիմլոք- ստեղնաշարային գործիքներ (միայն <<Gypsy>>-ում)

Երաժշտություն։ Իսան և Սամոթ
Խոսքեր։ Մորտիիս, Իսան և Սամոթ


== Ծանոթագրություններ ==
Ալեքսանդր Մանտիցկի

Ալեքսանդր Մանտիցկի (ռուս.՝ Александр Викентьевич Мантыцкий, նոյեմբերի 6, 1955(1955-11-06)), ռուս դիվանագետ։


== Կենսագրություն ==
1984 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1984 թվականից զբաղվում է դիվանագիտական գործունեությամբ։ Տիրապետում է հինդի և անգլերեն լեզուներին։

1984-1989 թվականներ՝ Նեպալում եղել է ԽՍՀՄ դեսպանության աշխատակից։
1991-1996 թվականներին Կարաչիում եղել է Ռուսաստանի Դաշնության գլխավոր հյուպատոսության աշխատակից։
1998 թվականից մինչև 2002 թվականը Հնդկաստանում եղել է Ռուսաստանի Դաշնության դեսպանության աշխատակից։
2003 թվականից մինչև 2004 թվականը եղել է Ռուսաստանի Դաշնության արտաքին գործերի նախարարության Ասիայի երրորդ դեպարտամենտի բաժանմունքի պետ։
2004-2005 թվականներին եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի բաժանմունքի պետ։
2005 թվականից մինչև 2010 թվականը Մումբայում եղել է Ռուսաստանի Դաշնության գլխավոր հյուպատոս։
2010 թվականից մինչև 2011 թվականը եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի բաժանմունքի պետ։
2010-2014 թվականներին եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի տնօրենի տեղակալ։
2014 թվականի նոյեմբերի 18-ից Աֆղանստանում համարվում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
Առաջին դասի արտակարգ և լիազոր դեսպանորդ (2016 թվականի հուլիսի 8)


== Ծանոթագրություններ ==


== Արտաքին հղումներ ==
Посол знает, что делать
Պերսևերացիա

Պերսևերացիա, ախտաբանական հոգեվիճակ, որն արտահայտվում է բառի, նախադասության, շարժման, գործողության համառ և աննպատակ կրկնությամբ՝ գիտակցված կամ չգիտակցված։ Պերսևերացիա նկատելի է գլխուղեղի օրգանական հիվանդությունների (արյան անոթների կարծրացման, էպիլեպսիայի), ծանր ալկոհոլամոլության ժամանակ, երբ բարձրագույն նյարդային համակարգի գրգռման ու արգելակման պրոցեսները ախտաբանական իներտության պատճառով կամային հակակշռի չեն ենթարկվում։ Պերսևերացիա խոսքային վարքի, կատարողական և ըմբռնման գործողությունների խախտում է, որը վկայում է մարդու նյարդային և հոգեկան հավասարակշռության խանգարումը։
Գյումիշ

Գյումիշ, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Վանա լճից հյուսիս-արևելք, Բերկրի գետի ձախափնյա դարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆեդ Յոլ

Ֆեդ Յոլ (ռուս.՝ Федь-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեբիս գետի աջ ափին՝ 151 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050300112103000077698
Կոդը ըստ հիդրոլոգիական հետազոտության (ՌԴ) - 103007769
Ավազանի կոդը - 03.05.03.001
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Պիատո

Պիատո (իտալերեն՝ Piatto), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 552 մարդ (2008)։ Բնակչության խտությունը՝ 184 մարդ/կմ²։ Տարածքը կազմում է 3 կմ²։ Փոստային ինդեքս՝ 13844։ Հեռախոսային կոդ՝ 015։
Բնակավայրի հովանավորն է համարվում՝ սուրբ Սան Միշել Արկանգելոն։ Տոնը նշվում է սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յուհաննա Աբգարիոս

Յուհաննա Աբգարիոս (հայերեն՝ Հովհաննես Աբգարյան, այլ հնչմամբ՝ Ջան, 1832, Բեյրութ, Սիդոնի Էլայեթ, Օսմանյան կայսրություն - 1886, Այթեթ, Սիրիայի վիլայեթ, Օսմանյան կայսրություն), հայ տնտեսագետ, բանաստեղծ, լեզվաբան, պետական գործիչ։
Իսքենդեր Աբգարիոսի կրտսեր եղբայրը, Աբգարիոսների գերդաստանից։


== Կենսագրություն ==
Ծնվել է 1832 թվականին Բեյրութում, մեծահարուստ Հակոբ Լյուստրացի Աբգարյանի (Յաղուբ Էփքարիոս) ընտանիքում։ Եղել է Բեյրութի անգլիական հյուպատոսության թարգմանիչ։ Հիմնել է ժամանակին ամբողջ Մերձավոր Արևելքում հայտնի դրամատուն։ Եղել է Հոլանդիայի հյուպատոսը Եգիպտոսում։


== Աշխատություններ ==
Գրել է արաբերեն բարոյա-խրատական պատմվածքներ և նովելներ, գիրք համաշխարհային պատմության մասին, կազմել անգլերեն-արաբերեն բառարան (հրատարակություն՝ 1887 թվական)։


== Ընտանիքը ==
Յուհաննա Աբգարիոսի կինն է՝ Աֆիֆե Գանավաթին։ Նրա զավակներից Ժոզեֆ, Միշել, Ալիս և Նեջիբ Աբգարիոսները եղել են կրթական-հասարակական գործիչներ, իսկ Էմին և Նեսիբ Աբգարիոսները՝ բժիշկներ։
Մահացել է՝ 1886 թվականին, Այթեթում (Լիբանան)։


== Ծանոթագրություններ ==


== Գրականություն ==
«Հայերը Լիբանանի մէջ», Սիսակ Վարժապետյան, Բեյրութ, 1982.
Նախօրեին (ֆիլմ)

«Նախօրեին» (ռուս.՝ «Накануне», բուլղար․՝ В навечерието), խորհրդա-բուլղարական գեղարվեստական ֆիլմ, որը նկարահանվել է Իվան Տուրգենևի համանուն վեպի հիման վրա։


== Սյուժե ==
Ֆիլմի գործողությունները ծավալվում են XIX դարի կեսերին։ Ֆիլմի սյուժեն կառուցվում է Ելենա Ստախովայի և բուլղարացի հայրենասեր Դմիտրի Ինսարովի սիրո պատմության շուրջ, որը պայքարում է իր հայրենիքը թուրքական լծից ազատելու համար։ Սիրահարները հաղթահարում են Ելենայի ծնողների դիմադրությունը և սպասում են Բուլղարիայից լուրերի՝ հույս ունենալով միանալ ազատագրման համար պայքարողներին, սակայն մեկնելուց առաջ Դմիտրին մահանում է ծանր հիվանդությունից։ Ելենան մեկնում է Բուլղարիա Ինսարովի ընկերների հետ, որպեսզի շարունակի նրա գործը։ 


== Դերերում ==
Լյուբոմիր Կաբակչիև – Դմիտրի Նիկանորովիչ Ինսարով
Իրինա Միլոպոլսկայա – Ելենա Նիկոլաևնա Ստախովա
Բորիս Լիվանով – Նիկոլայ Արտեմևիչ Ստախով
Օլգա Անդրովսկայա – Աննա Վասիլևնա Ստախովա
Վսեվոլոդ Սաֆոնով – Անդրեյ Պետրովիչ Բերսենև
Օլեգ Տաբակով – Պավել Յակովլևիչ Շուբին
Միխայիլ Յանշին – Ուվար Իվանովիչ
Էվե Կիվի – Զոյա
Ստեֆան Պեյչև – Ռենդիչ
Լարիսա Գորդեյչիկ – հյուր


== Նկարահանման խումբ ==
Սցենարի հեղինակներ՝ Վլադիմիր Պետրով, Օռլին Վասիլև
Ռեժիսոր՝ Վլադիմիր Պետրով
Օպերատոր՝ Վիլո Ռանդև
Նկարիչ՝ Լևան Շենգելիա
Նկարի տնօրենի տեղակալ՝ Սերգեյ Կագրամանով


== Ծանոթագրություններ ==


== Գրականություն ==
Вместе с болгарскими друзьями // Литература и жизнь. — 28 июня 1959.
Кречетова Р. П. «Накануне» // Советская культура. — 7 июля 1959. — № 83. — ISSN 1562-0379.
Пин, Ал. В главной роли — будущий врач // Смена. — Сентябрь 1959. — № 18 (776). — С. 20—21. — ISSN 0131-6656.
Մարիոն շրջան (Թենեսի)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.295 կմ² է, բնակչությունը՝ 27.776 մարդ (2000 թ. տվյալներով)։ Շրջկենտրոնն է Ջասպեր բնակավայրը։ Կազմավորվել է 1817 թ.։
Գարժ լե Գոնես

Գարժ լե Գոնես (ֆր.՝ Garges-lès-Gonesse), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից 14 կիլոմետր դեպի հյուսիս, դեպարտամենտի դե ֆակտո վարչական կենտրոնից՝ Սերժիից 27 կիլոմետր դեպի արևելք
1999 թվականի տվյալներով բնակչության թվաքանակը եղել է  40.058։


== Անվանումը ==
Բնակավայրը պատմական փաստաթղթերում առաջին անգամ հիշատակվել է 635 թվականին, Bigargium անվանումով, այնուհետև՝ Garchiæ, Gargæ, 12-րդ դարում՝ Garges, հետագայում՝ Garge-Gonesse, Garges près Gonesse, Garches-Gonesse անվանաձևերով։
Ենթադրվում է, որ քաղաքի անվանումը կարող էր ծագել հին գերմանական Wardja բառից, որ նշանակում է հսկման, պահպանման վայր։ Քաղաքը կրել է Garges-en-France անվանումը, նախքան 1941 թվականին պաշտոնապես կկոչվեր Garges-lès-Gonesse:


== Տնտեսություն ==
2010 թվականի տվյալներով համայնքի աշխատունակ տարիքի 26.278 մարդկանցից (15-64 տարեկան) 15.153-ը տնտեսապես ակտիվ էին 16.802-ը (ակտիվության ցուցանիշը կազմել է 63,9 տոկոս՝ 1999 թվականի 66,6%-ի դիմաց)։ Տնտեսապես ոչ ակտիվ 9.476 անձանցից 3.695-ը սովորողներ էին, 1.189-ը՝ թոշակառուներ, 4.592-ը չէին աշխատում այլ պատճառներով։
2010 թվականին համայնքում հաշվվում էր 12.549 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 10.513 եվրո։


== Ժողովրդագրություն ==
Բնակչության թվաքանակի փոփոխությունները (INSEE):


== Կլիմա ==
Քաղաքին բնորոշ է մեղմ կլիման, որի վրա զգացվում է ոչ շատ հեռու գտնվող օվկիանոսի ազդեցությունը։ Արևային ժամերի միջին տարեկան ցուցանիշը կազմում է մոտավորապես 1720։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը (Ֆրանսերեն)
Mérimée database - Cultural heritage (Ֆրանսերեն)
Land use (IAURIF)(չաշխատող հղում) (անգլերեն)
Association of Mayors of the Val d’Oise Archived 2008-04-07 at the Wayback Machine. (Ֆրանսերեն)
Աղաբաբյան դպրոց

Աստրախանի Աղաբաբյան դպրոց, բացվել է 1810 թվականին աստրախանաբնակ վաճառական Նիկողայոս Աղաբաբյանի և նրա մահացած եղբայրների միջոցներով։ 1821 թվականից դպրոցը հանձնվել է ժողովրդական կրթության նախարարության տնօրինությանը՝ գավառային ուսումնարանի իրավունքներով։ Տարբեր տարիների սովորողների թիվը եղել է 50 - 150։ 1917 թվականի օգոստոսին ժամանակավոր կառավարության որոշումով Աղաբաբյան դպրոցը վերափոխվել է Աղաբաբյան գիմնազիայի (միջնակարգ ուսումնական հաստատության ծրագրով), խորհրդային իշխանության հաստատումից հետո ՝ II աստիճանի սովորական դպրոցի։ Երկար ժամանակ հայերը կազմել են աշակերտների հիմնական մասը, իսկ հայոց լեզու դասավանդվել է մինչև 1930-ական թվականները։ Դասավանդել են Ս. Պատկանյանը, Հարություն Ալամդարյանը։ Դպրոցի գրքերի տպագրությանը մասնակցել է Հարություն Շմավոնյանը։ Աղաբաբյան դպրոցը փակվել է 1950-ական թվականներին։


== Ծանոթագրություններ ==


== Արտաքին հղումներ ==
Агабабовское училище: как армянин из Персии помогал бедным в Астрахани
Նովոալեկսանդրովսկի գյուղական խորհուրդ (Սսախնովշչինսկի շրջան)

Նովոալեկսանդրովսկի գյուղական խորհուրդ  (ուկրաիներեն՝ Новоолександрівська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Նովոալեկսանդրովսկի գյուղական խորհրդում բնակվում էր 2064 մարդ։ Բնակավայրը զբաղեցնում է 118.98 կմ² տարածք։ Բնակչության խտությունը կազմում էր 17.35 մարդ/կմ²։ Խորհրդում կա 10 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կանադայի քաղաքացիություն

Կանադայի քաղաքացիություն (անգլ.՝ Citizenship of Canada, ֆր.՝ Citoyenneté du Canada), Կանադա պետության և վերջինիս տարածքում բնակվող ֆիզիկական և իրավաբանական անձանց միջև կայուն իրավական կապը, որի ուժով պետությունը և անհատը ձեռք են բերում փոխադարձ իրավունքներ և պարտականություններ։ Կանադայում քաղաքացիությունը սահմանադրական իրավունքի կարևորագույն ինստիտուտներից է և հիմնականում իր ամրագրումն է գտնում վերջինիս սահմանադրության մեջ, սահմանադրական ակտերում կամ այլ նորմատիվ իրավական ակտերում։
Ըստ սահմանադրության՝ Կանադայի քաղաքացիություն կարող են ձեռք բերել այն ֆիզիկական անձինք, ովքեր բավարարում են ստորև նշված պայմաններին։ Դրանք են․ 
Կանադայի քաղաքացին պետք է լինի
18 տարին լրացած ֆիզիկական անձ
ունենա Կանադայում մշտական բնակությունԿան որոշակի գործոններ, որոնց առկայության պայմաններում ֆիզիկական անձն իր կամքից անկախ ձեռք է բերում Կանադայի քաղաքացիություն։ 

Կանադայի քաղաքացիներից ծնված երեխան այդ երկրի քաղաքացի է։
Յուրաքանչյուր երեխա, որի ծնողներից մեկը Կանադայի քաղաքացի է, ունի Կանադայի քաղաքացիություն ձեռք բերելու բացառիկ իրավունք։Օտար երկրների քաղաքացիները, ովքեր ցանկանում են դառնալ Կանադայի քաղաքացի, պետք է ունենան կացության իրավունք և քննական աշխատանքի ձևով հաստատեն այն հանգամանքը, որ ունեն գիտելիքներ Կանադայի պաշտոնական լեզուներից (օրենսդրորեն ամրապնդված են երկուսը՝ ֆրանսերեն և անգլերեն) մեկի, Կանադայի աշխարհագրության, մշակույթի և պատմության վերաբերյալ։ Ըստ պաշտոնական վիճակագրության՝ ամեն տարի շուրջ 250 հազար մարդ ստանում է Կանադայի քաղաքացիություն։


== Ծանոթագրություններ ==
Վաղարշ Բ

Վաղարշ Բ (ծն. թ. անհայտ – մոտ 198), Հայոց Արշակունի թագավոր 186–ից։ Ենթադրվում է, որ Վաղարշ Ա–ի սերնդից էր։
Հռոմի դրածո Սոհեմոսի մահից հետո, օգտվելով կայսրության ներքին գահակալական կռիվներից, Վաղարշ Բ երկրից դուրս է քշել հռոմեական կայազորը և հռչակվել Մեծ Հայքի թագավոր։ 193–ին Վաղարշ Բ հրաժարվել է օգնել Հռոմի արևելյան զորքերի հրամանատար և կայսերական գահի հավակնորդ Նիգերոսին, իսկ վերջինիս պարտությունից հետո բանակցել Սեպտիմիոս Սևերոս կայսեր հետ և կանխել նրա ներխուժման վտանգը։ Հայերին սիրաշահելու և հայ–պարթևական հնարավոր դաշնակցությունը կանխելու նպատակով, կայսրը բարեկամության դաշնագիր է կնքել Վաղարշ Բ–ի հետ, ըստ որի, Մեծ Հայքից դուրս են բերվել հռոմեական զորքերը, Հռոմը պարտավորվել է ամենայն դրամական գումար վճարել հայկական հեծելազորին՝ կովկասյան լեռնանցքները հրոսական ցեղերի ներխուժումից պաշտպանելու համար։ Վաղարշ Բ–ի խոհեմ արտաքին քաղաքականության շնորհիվ պահպանվել է Մեծ Հայքի անկախությանը, ի դեմս նրա, հիմնվել է հայ Արշակունիների ինքնուրույն և ժառանդական արքայատունը։ Վաղարշ Բ նետահար զոհվել է Կովկասի լեռնաբնակների դեմ հաղթական կռիվներից մեկում։
Պառկելախոց

Պառկելախոց, պառկելահարուկ, մարդու փափուկ հյուսվածքների մեռուկացումը մշտական ճնշման հետևանքով, ուղեկցվում է արյան շրջանառության և նյարդային սնուցման տեղային խանգարումներով։ Առաջանում է երկարատև անշարժ պառկելու (կոտրվածքների, կենտրոնական նյարդային համակարգի հիվանդությունների, ողնուղեղի վնասվածքների և այլն) հետևանքով։ Պառկելախոց առավելապես լինում է պոչուկի, թիակների, կրունկների և արմնկային հոդերի շրջանում։ Ախտահարվում են մաշկը (մակերեսային պառկելախոց), ենթամաշկային բջջանքն ու մկանները (խորը պառկելախոց)։ Մաշկի վրա պառկելախոց կարող է առաջանալ նաև գիպսակապերի, օրթոպեդիկ պրոթեզների և ապարատի ճնշումից, բերանի լորձաթաղանթի վրա՝ ատամների պրոթեզների ճնշումից և այլն։ Բուժումը․ ուլտրամանուշակագույն ճառագայթում, կալիումի պերմանգանատի քսում, վիրակապեր, օրգանիզմն ամրապնդող միջոցներ, հազվադեպ՝ վիրաբուժական միջամտություն։ Կանխարգելումը․ մաշկի խնամք, հիվանդի դիրքի և սպիտակեղենի հաճախակի փոխում, հատուկ ներքնակների օգտագործում։
Զարգացման աստիճանները.
Առաջին աստիճան-նկատվում է տեղային հիպերեմիա(մաշկի կապտապարմիր երանգավորում),կոշտություն։
Երկրորդ աստիճան-հիպերեմիկ հատվածներում նկատվում են ճաքեր,որոնք էլ վերածվում են վերքերի։
Երրորդ աստիճան-վերքերը ընդգրկում են ավելի խորանիստ մակարդակներ`ենթամաշկ,մկաններ,առաջանում է երկրորդային ինֆեկցիաների վտանգ։
Չորրորդ աստիճան-վերքի խորությունը հասնում է մինջև վերնոսկր,ապաքինման հավանականությունը շատ քիչ է։


== Ծանոթագրություններ ==
Արդեշեն

Արդեշեն (թուրքերեն՝ Ardeşen, հայերեն՝ Արտաշեն), քաղաք Թուրքիայի հյուսիսարևելյան մասում, Ռիզեի մարզում։ 2011 թվականի տվյալներով քաղաքի բնակչությունը կազմում է 40 700 մարդ։ Քաղաքը գտնվում է Ռիզեից 48 կիլոմետր հեռավորության վրա։
Եղել է գյուղ Օսմանյան կայսրությունում, Տրապիզոնի վիլայեթի Լազիստանի գավառում։ Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Անվան ծագումնաբանություն ==
Անվանումը առաջացել է իշխան Համշեն Մարտիրոսի որդու Արտաշեսի անունից։


== Պատմություն ==
Հնում այս տարածքը մտել է Հռոմեական կայսրության, Մեծ Հայքի, Բյուզանդական կայսրության և Տրապիզոնի կայսրության տարածքումներում։ 1461 թվականին Կոստանդնուպոլսի անկումից հետո, քաղաքը անցել է Օսմանյան կայսրության կազմը։ 1578 թվականին Արդեշենի հայ բնակչությունը իսլամացվել է։ 1916 թվականի հունվարի 15-ից 1918 թվականի մարտի 11-ը, քաղաքը եղել է ռուսական բանակի վերահսկողության ներքո։


== Աշխարհագրություն ==
Արդեշեն շրջանը արևելքից սահմանակից է Ֆընդըքլըին, հարավից՝ Արդվինի մարզին, արևմուտքից՝ Չամլըհեշմին և Փազար շրջաններին։ Հյուսիսում ափերը ողողում են Սև ծովի ջրերը։ Ափագծի երկարությունը կազմում է 10 կիլոմետր։ Հարավային սահմանը անցնում է Արևելապոնտական լեռներով։ Տարեկան միջին ջերմաստիճանը կազմում է 14-15 °C:


== Տնտեսություն ==
Արդեշենում հիմնականում մշակում են թեյ։ Թեյի պլանտացիաները կազմում են շրջանի 10,55%-ը։ Բացի թեյից աճեցվում է նաև եգիպտացորեն, լոբի, կարտոֆիլ, կաղամբ, պնդուկ, կիվի և մանդարին։ Բնակչության շրջանում մեծապես տարածված է անասնապահությունը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Сладкая жизнь (ալբոմ)

«Сладкая жизнь» («Քաղցր կյանք»), ռուսական IC3PEAK խմբի երրորդ ստուդիական ալբոմ։ Թողարկել է 2017 թվականի նոյեմբերի 3-ին։ Խմբի առաջին ռուսալեզու ալբոմը, որի վրա է «Зеркало» Boulevard Depo-ի հետ ֆիթը։ «Грустная сука» երգի համար նկարահանվեց տեսահոլովակ։
Այս ալբոմի թողարկումից հետո փոխվեց նաև խմբի ոճաձևը, հնչողությամբ մոտենալով թրեփին ու ժամանակակից հիփ հոփին։ Կոլտայի գրախոս Սերգեյ Մեզենովը նշել է, որ «ալբոմը, տեղերով վստահ պատասխան է հանդիսանում Gazelle Twin-ին, այլ տեղերով էլ հիշեցնում է Bumble Beezy»։ The Flow և Buro 24/7 պորտալները ավելացրեցին ալբոմը 2017 թվականի լավագույն ալբոմների ցանկի մեջ։ The Flow կարդացողների մեջ քվեարկության արդյունքում, «Cладкая жизнь» համարվեց տարվա լավագույն էլեկտրոնային ալբոմ։


== Ալբոմի ձայնագրման ընթացքի մասին ==
IC3PEAK․


=== Ինչու՞ խումբը որոշեց ռուսերեն երգել ===


== Կոմպոզիցիաների ցանկ ==


== Ձայնագրման կազմ ==
Անաստասիա Կրեսլինա (վոկալ) (1-9)


=== Հրավիրված արտիստ ===
Boulevard Depo (4)


== Ծանոթագրություններ ==


== Արտաքին հղումներ ==
Միխայլովո (գյուղ, Գուսևսկի շրջան)

Անվան այլ կիրառումների համար տե՛ս՝ ՄիխայլովոՄիխայլովո (ռուս.՝ Михайлово), գյուղ Ռուսաստանի Կալինինգրադի մարզի Գուսևսկի շրջանի կազմում։
Բնակչությունը 2010 թվականին գրանցված տվյալներով կազմում էր 335 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրդա

Հրդա, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Խիանք գավառակում։
1909 թ.-ին ուներ 7 տուն հայ բնակիչ։
Բնակչության մեծ մասը զոհվեց 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կապան (բերդ)

Անվան այլ կիրառումների համար տե՛ս՝ Կապան (այլ կիրառումներ)Կապան, սահմանային բերդ և լեռնանցք Կիլիկյան Հայաստանում, Զեյթունից հարավ-արևմուտք, Ֆռնուզ և Աստվածաշեն լեռների միջև։ Կապանը պաշտպանում էր Դաշտային Կիլիկիայի մատույցները։
Առաջին անգամ հիշատակվում է որպես Լևոն Ա իշխանի (1129-1137) տիրույթ։ Լևոնի գերեվարությունից հետո գրավել են սելջուկյան թուրքերը, բայց շուտով այն ազատագրել է Թորոս Բ-ն։
Ռուբեն Բ իշխանը 1182 թվականին Կապանի հսկողությունը հանձնել է եղբորը՝ Լևոն Բ-ին Հայոց գահը ժառանգելուց հետո Լևոն Բ Կապանի պաշտպանությունը հանձնել է իր վասալներից լատին իշխան Տանգրին։
1217 թվականին Իկոնիայի Քեյքաուս Իզեդդին սուլթանը թեև պաշարել է Կապանը և Շողականի մերձակա դաշտի ճակատամարտում հաղթել հայկական փոքրաթիվ զորքին, սակայն չի կարողացել գրավել այն։ Կիլիկիայի հայոց պետության անկումից հետո էլ Կապանը մնում էր հայերի ձեռքում։ 20-րդ դարի սկզբին Կապանի մերձակա համանուն ավանում ապրում էին ավելի քան 400 տուն հայեր, որոնք տեղահան ու բնաջինջ եղան 1915-1921 թվականներին։
Այժմ էլ նշմարվում են Կապանի ավերակները։
Ֆիրանգիզ Ահմեդովա

Ֆիրանգիզ Յուսիֆ ղիզի Ահմեդովա (ադրբ.՝ Firəngiz Yusif qızı Əhmədova, սեպտեմբերի 23, 1928(1928-09-23), Բաքու, ԱԽՖՍՀ, ԽՍՀՄ - դեկտեմբերի 16, 2011(2011-12-16), Բաքու, Ադրբեջան), Ադրբեջանի օպերային երգչուհի, ԽՍՀՄ ժողովրդական արտիստ (1943): Նա առաջին երգչուհիներից մեկն է, ով հանդես է եկել Ադրբեջանի թատերական բեմում;


== Կենսագրություն ==
Ֆիրանգիզ Ահմեդովան ծնվել է 1928 թվականի սեպտեմբերի 23-ին, Բաքվում։ Ավարտել է Ասաֆ Զեյնալլու անվան Բաքվի երաժշտական ուսումնարանը։ 1955 թվականին ավարտել է Ադրբեջանի պետական կոնսերվատորիան։ 1946-1951 թվականներին եղել է Ադրբեջանի ռադիոյի երգչախմբի մենակատար։ 1951-1988 թվականներին եղել է Ադրբեջանի Օպերայի և բալետի պետական թատրոնի մենակատար։ 1989 թվականից Ֆիրանգիզ Ախմադովան աշխատել է Ադրբեջանի Օպերայի և բալետի թատրոնում որպես մանկավարժ։
Ֆիրանգիզ Ահմեդովան հաջողությամբ ելույթ է ունեցել ադրբեջանցի, ռուս և արևմտաեվրոպական կոմպոզիտորների օպերաներում։
Եղել է ԽՍՀՄ Գերագույն Խորհրդի (4-րդ գումարման) և Ադրբեջանական ԽՍՀ Գերագույն Խորհրդի (5-րդ գումարման) պատգամավոր։ Նրան պարգևատրվել է Ադրբեջանի «Փառքի» շքանշանով։
Ֆիրանգիզ Ահմեդովան մահացել է 2011-ի դեկտեմբերի 16-ին Բաքվում։


== Ծանոթագրություններ ==
Աբովյան (քաղաք)

Անվան այլ կիրառումների համար տե՛ս՝ Աբովյան (այլ կիրառումներ)
Աբովյան, քաղաք Հայաստանի Կոտայքի մարզում։ Բնակչությունը՝ ▼44 400 մարդ (2015)։


== Աշխարհագրություն ==

Քաղաքը գտնվում է ծովի մակերևույթից 1360 մ բարձրության վրա։ Գտնվում է Երևանից 10 կմ հյուսիս-արևելք և 36 կմ հարավ-արևելք մարզկենտրոն Հրազդանից։

Համարվում է Երևան քաղաքի արբանյակը։ Աբովյան քաղաքով է անցնում Երևանը հանրապետության հյուսիս-արևելքին կապող ավտոճանապարհը, որը կապում է Երևան, Աշտարակ, Հրազդան քաղաքները և շրջանի գյուղերը տանող խճուղիներ։ Աբովյանը գտնվում է Երևան-Սևան երկաթուղու հատման վայրում։ Այս պատճառով Աբովյանը երբեմն անվանում են Երևանի «հյուսիսային դարպաս»։
Ունի երկաթուղային կայարան՝ Երևան-Սևան ուղղությամբ։


== Պատմություն ==
Աբովյանի տեղում բնակավայր է եղել հնագույն ժամանակներից։ Այստեղ հայտնաբերվել են Արամի և Արգիշտի Ա (մ.թ.ա. VIII դ.) սեպագիր արձանագրություն, քաղաքի հարավային մասում կան մ.թ.ա. 2-րդ-1-ին հազարամյակի կիկլոպյան ամրոց, բնակատեղի և դամբարաններ։ Քաղաքի եզրում են գտնվում «Էլառ-Դարանի» ամրոցը (մ.թ.ա. 3-րդ-1-ին հզմ.) և Սուրբ Ստեփանոս եկեղեցին (Ուրուբա, Դարանի, Էլար)։

Մինչև 1961 թվականին կոչվել է Էլար. վերանվանվել է ի պատիվ Խաչատուր Աբովյանի։ Քաղաք է 1963 թվականից։ Նախաուրարտական շրջանում կոչվել է Դարանի։


== Բնակչություն ==
Բնակչության մի մասը հայրենադարձվել է Իրանից 1960-70-ական թթ։ 1973 թվականի դրությամբ ուներ 28 500 բնակիչ՝ հայեր, նաև ռուսներ, ուկրաինացիներ։ Բնակչության մոտ մեկ երրորդը հայրենադարձներ են, գլխավորապես՝ Իրանից և Սիրիայից։
Ըստ 2015 թվականի մարդահամարի տվյալների՝ քաղաքի բնակչությունը կազմում է 44.400 մարդ։


== Տնտեսություն ==
Խորհրդային տարիներին Աբովյանն հանրապետության ամենաարագ աճող քաղաքն էր (1963-1973 թթ. բնակչությունն ավելացել է 15 անգամ), արդյունաբերական կարևոր կենտրոն։ Արդյունաբերական արտադրանքի կեսից ավելին տալիս է ոչ մետաղատար ճշգրիտ մեքենաշինությունը, մոտ մեկ քառորդը՝ շինանյութերի, 10% սննդի արդյունաբերությունը։ Զարգանում էր էլեկտրոնային սարքաշինությունը։ Կարևոր ձեռնարկություններ էին նաև երկաթբետոնե կառուցվածքների գործարանը, շինարարական իրերի կոմբինատը, կահույքի ֆաբրիկան։ Գործում էին միութենական նշանակության արդյունաբերական ձեռնարկություններ, այդ թվում կենսաքիմիական պատրաստուկների գործարանը։
Աբովյանը սերտորեն կապված է Երևանի հետ, կատարում է քաղաք-արբանյակի դեր, միաժամանակ Երևանի հյուսիսարևելյան մերձքաղաքային գյուղատնտեսական գոտու կենտրոնն է (մսա-կաթնային և բանջարաբուծական խորհրդային տնտեսություն)։ Արագ տեմպերով է զարգանում բնակարանային շինարարությունը։ Բնակելի տարածությունը 1973-ի սկզբին շուրջ 264 հզ. մ2 էր։
Աբովյանը կառուցապատվում է ժամանակակից քաղաքաշինության կանոններով, ունի լայն փողոցներ, ջրմուղ-կոյուղի, գազամուղ, հեռախոսային ցանց։
Աբովյանում հայտնաբերված են մ.թ.ա. III-II հազարամյակների բնակատեղիներ և դամբարաններ։


== Աբովյանը Արցախյան պատերազմում ==
Աբովյանի կամավորական ջոկատ
Աբովյանի պատմության և մշակույթի անշարժ հուշարձանների ցանկ (Կոտայքի մարզ)


== Քույր քաղաքներ ==
 Վիլյորբան, Ֆրանսիա


== Ծանոթագրություններ ==


== Արտաքին հղումներ ==
Աբովյանի քաղաքապետարանի պաշտոնական էջ
Աբովյան հեռուստաընկերություն Archived 2020-06-18 at the Wayback Machine.
Աբովյան քաղաքի մասին տեղեկատվություն Կոտայքի մարզպետարանի կայքում
(9047) 1991 QF

(9047) 1991 QF, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 30-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,526867 ա. մ., առավելագույնը մոտենում է 1,7315 ա. մ. հեռավորության վրա և հեռանում 3,3222 ա. մ.։ Արեգակի շուրջ մեկ ամբողջական պտույտ է կատարում 1467,14 երկրային օրվա ընթացքում, իր ուղեծրով շարժվելով միջինում 0,245375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,9° անկյուն։
1991 QF աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9047) 1991 QF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարեգին Կոզիկյան

Գարեգին Կոզիկյան, Եսալեմ (1878, Բալու, Էլազըղի մարզ, Թուրքիա - 1915), հայ հասարակական-քաղաքական գործիչ։


== Կենսագրություն ==
Նախնական կրթությունն ստացել է Չարսանջակում, ապա՝ Խարբերդի Եփրատ քոլեջում։ 1895 թվականին անցել է Կովկաս և որպես բանվոր աշխատել Թիֆլիսում։ 1898 թվականին մի խումբ համախոհների հետ հիմնադրել է Հայ բանվորների սոցիալ-դեմոկրատական խումբը, եղել վերջինիս «Բանվոր» թերթի խմբագիրներից։
1901 թվականին ցարական կառավարությունը Կոզիկյանին ձերբակալել է և արգելափակել Մետեխի բանտում։ 1903 թվականին արտաքսվել է Ռուսաստանից, հաստատվել Ժնևում։ Արտասահմանում սերտ կապեր է հաստատել հնչակյան կուսակցության և հայ սոցիալ-դեմոկրատական այլ խմբակների հետ։ 1905 թվականին, համառուսական բուրժուա-դեմոկրատական առաջին հեղափոխության օրերին, Կոզիկյանը ծպտյալ վերադարձել է Թիֆլիս, վարել մի շարք թերթերի («Կյանք», «Ձայն», «Գործ») խմբագրությունը։ 1909 թվականին անցել է Թուրքիա, որտեղ ծավալել է հրապարակախոսական աշխատանք, դատապարտել երիտթուրքերի պանթյուրքիստական քաղաքականությունը։ 1911-1912 թվականներին կազմակերպչական աշխատանք է կատարել Արևմտյան Հայաստանում, հիմնել հնչակյան կուսակցության մասնաճյուղեր։ Նահատակվել է 1915 թվականի Մեծ եղեռնի օրերին։ Հրատարակված է Կոզիկյանի «Թող ֆաքդերը խոսին» (1904) գրքույկը։


== Ծանոթագրություններ ==
Լևկովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԼևկովոԼևկովո (ռուս.՝ Левково), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նինջատո

Նինջատո (ճապ. 忍者刀) նաև հայտնի է նինջակեն (ճապ. 忍者剣) կամ շինոբիկատանա (ճապ. 忍刀), թուր, որը օգտագործել էն նինջաները։ Այն կարճ է կատանայից և ավելի հեշտ է պատրաստվում։ Ըստ պատմաբանների այն ավելի հաճախ օգտագործվում էր կտրող հարվածների համար քան ծակող։ Բայց այդ պնդումը հավաստի չէ, քանի որ նինջաների գլխավոր թշնամիները սամուրայները ունեին պինդ զրահներ և հետևաբար, որպեսզի կոտրեին զրահը անհրաժեշտ էին ծակող հարվածներ։
Տիտանիկ 2

Տիտանիկ 2 (անգլ.՝ Titanic II), օվկիանոսային լայների մշակվող նախագիծ, որը բրիտանական «Տիտանիկ» անդրատլանտյան շոգենավի պատճեն է։ Նախագիծը ներկայացրել է ավստրալիացի գործարար և քաղաքական գործիչ Քլայվ Պալմերը 2012 թվականի ապրիլին։ Ենթադրվում էր, որ «Տիտանիկ 2»-ը կդառնա Պալմերի հիմնադրած «Blue Star Line» ծովագնացության ընկերության ֆլագմանը, որն իր անունը ստացել է՝ ի պատիվ «White Star Line» նավագնացական ընկերության։ Վերջինիս կազմում եղել է բնօրինակ նավը։ Ի սկզբանե ենթադրվում էր, որ լայները ծով դուրս կգա 2016 թվականին, սակայն հետագայում այն հետաձգվեց մինչև 2018, այնուհետև՝ 2019 թվականը։
2018 թվականին հայտնի դարձավ, որ լայները ծով է դուրս գալու 2022 թվականին։ 2013 թվականին ավելի քան 40 000 մարդ ցանկություն է հայտնել ձեռք բերել այդ լայների տոմսերից։ «Տիտանիկ 2»-ի առաջին չվերթը պետք է տեղի ունենար առաջին Տիտանիկի պատմական երթուղով՝ Սաութհեմփթոնից դեպի Նյու Յորք, սակայն հետո նոր երթուղի առաջարկվեց՝ Ցզյանսուից դեպի Դուբայ։


== Նախագծի մշակում ==
2013 թվականի փետրվարին՝ մամլո ասուլիսի ժամանակ, Քլայվ Պալմերը հայտարարեց «Տիտանիկ»-ի ժամանակակից կրկնօրինակը կառուցելու մտադրության մասին։ Նախատեսվում էր, որ «Տիտանիկ 2»-ը կկառուցվի Չինաստանում և իր առաջին չվերթը կկատարի Սաութհեմփթոնից Նյու Յորք 2016 թվականին (հետաձգվել է մինչև 2022 թվականը)։ Պալմերը հույս ունի հնարավորինս ճշգրիտ վերստեղծել «Տիտանիկ 2»-ը, կրկնել բնօրինակ «Տիտանիկ»-ի բոլոր արտաքին ուրվագծերը։ Նրա խոսքերով՝ «Տիտանիկ 2»-ը կունենա 296․14 մետր երկարություն (883 ֆուտ), 55․800 տոննա բրուտտո քաշ և կկարողանա տեղավորել 2 435 ուղևոր և անձնակազմի 900 անդամ։ Պալմերը նշել է նաև, որ «Տիտանիկ 2»-ը կկառուցվի՝ ի հիշատակ 1912 թվականին Տիտանիկի խորտակումից զոհվածների և ողջ մնացածների։


== Կառուցվածք և դիզայն ==

Նավի ջրատարողությունը պետք է լինի 55 800 տոննա բրուտտո, որն ավելի շատ է, քան բնօրինակինը։


=== Համեմատություն բնօրինակ տարբերակի հետ ===
Նավը պետք է առավելագույնս նման լինի բնօրինակ «Տիտանիկ»-ին։ Դրա հետ մեկտեղ, մի շարք պատճառներով (անվտանգության տեխնիկայի ժամանակակից կանոններ, տնտեսական նկատառումներ) նոր նախագծում առկա են մի շարք փոփոխություններ․

Կայունությունը բարելավելու նպատակով նավի լայնությունը ավելացել է (բնօրինակից 4 մետր լայն)։
Անկյունային կաթսաների, շոգեմեքենաների փոխարեն օգտագործվելու է դիզելային էլեկտրական ուժային կառույց՝ 4 դիզելային շարժիչով։
Ավելացվել են կողային տրաստերներ և մեծացված ղեկ, այդ կերպ «Տիտանիկ 2»-ը ավելի շարժունակ կլինի։
Ավելացվել են պահուստային ելքերի աստիճաններ։
Ի տարբերություն իրական «Տիտանիկ»-ի՝ նոր նավի փրկանավակները կբավականացնեն բացարձակապես բոլոր ուղևորներին։
Մեկ փրկանավակում կարող է տեղավորվել 250 մարդ։


== Քննադատություն ==
Եթե լայները կառուցվի «Ցզինլին» նավաշինական գործարանում, ապա այն կլինի Չինաստանում կառուցված ամենամեծ ուղևորատար նավը։ Բարդությունն այն է, որ այդ նավաշինարանում չկան չոր դոկեր։


== Ծանոթագրություններ ==


== Արտաքին հղումներ ==
«Titanic II Cruise Ship» (անգլերեն)։ Արխիվացված է օրիգինալից 2016-02-14-ին։ Վերցված է 2019-07-18 
«Blue Star Line» (անգլերեն)
Ելեցկոե (գյուղ, Լիպեցկի շրջան)

Ելեցկոե (ռուս.՝ Елецкое), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռազդոլե (գյուղ, Կարաիդելսկի շրջան)

Անվան այլ կիրառումների համար տե՛ս՝ ՌազդոլեՌազդոլե (ռուս.՝ Раздолье, բաշկիրերեն՝ Раздолье), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 254 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղևոնդ Մելքումյան

Ղևոնդ Տեր-Գևորգի Մելքումյան (անհայտ - 1914 թ. կամ 1915 թ.)՝ հայ ֆիդայի։ Ծնվել է Բրաջուր գյուղում։ Ավարտել է Գանձակի գիմնազիան։ 1905 թ.-ին անդամագրվել է ՀՅԴ կուսակցությանը։ 1907 թ.-ի օգոստոսին Շակաշենում (Ելենդորֆ) Մովսես Ստեփանյանի հետ սպանել է մեծահարուստ գինեգործ Գուրային։ 1907 թ.-ին ձերբակալվել է և աքսորվել Սիբիր։ Աքսորի վայրից փախել է Իրան, որտեղ մասնակցել է Իրանի սահմանադրական հեղափոխությանը։ 1914 թ.-ին կամ 1915 թ.-ին թունավորվել է սիրած աղջկա կողմից։ Հուղարկավորված է Իրանի Բանդարե Անզալի քաղաքի հայկական եկեղեցու բակում։
1915 թ.-ին Բրաջուր գյուղում Ղևոնդ Մելքումյանի հիշատակին կառուցվել է հուշաղբյուր և տնկվել է չինարի ծառ։


== Գրականություն ==
Սերգեյ Երեմյանց, «Գանձակ 1880-1916», Երևան 2009 թ.։ (ռուս.)
Պերեյա (Սալոնիկի)

Պերեյա (հուն․՝ Περαία), քաղաք հյուսիսային Հունաստանում, Սալոնիկի արվարձանն է։ Կենտրոնական Մակեդոնիա պերիֆերիայի Սալոնիկ պերիֆերիկ միավորի Թերմաիկոս համայնքի վարչական կենտրոնն է։ Պերեյան տեղակայված է ծովի մակերևույթից 60մ բարձրության վրա՝ Թերմաիկոս ծովածոցի հարավ-արևելյան ափին՝ Սալոնիկի կենտրոնից 15 կմ դեպի հարավ և «Մակեդոնիա» միջազգային օդանավակայանից 4 կմ դեպի արևմուտք։ 2011 թվականի մարդահամարի տվյալներով՝ բնակչության թիվը կազմել է 18 326 մարդ։ 


== Պատմություն ==
Ինչպես և Թերմաիկոս համայնքի մյուս երկու քաղաքները՝ Այա-Տրիասը և Նեի-Էպիվատեն, Պերեյա բնակավայրը հիմնադրվել է 1923 թվականին Փոքր Ասիայի և Արևելյան Թրակիայի փախստականների կողմից, որոնք այստեղ էին եկել Փոքրասիական աղետի և հույն-թուրքական բնակչության փոխանակության արդյունքում։ Ֆրակիայի փախստականներն առաջարկել են Նեա-Կալիպոլիս (Νέα Καλλίπολις, «Նոր Կալիպոլ») անվանումը։ Նեա-Կալիպոլիսը ծագում է Գելիբոլու քաղաքի հունական անվանումից՝ Կալիպոլ (հուն․՝ Καλὴ πόλις - «Հրաշալի քաղաք»)։
Այսօր Պերեյան Թերմաիկոս համայնքի այլ բնակավայրերի հետ համարվում է Սալոնիկիի առավել դինամիկ զարգացող արվարձաններից մեկը։ Չնայած քաղաքի ենթակառուցվածքը չի հասցնում աճող բնակչության պահանջմունքները բավարարել, բայց գնալով ավելի շատ մարդ է տեղափոխվում այնտեղ։ Վերջին տարիներին կառուցվել է մի քանի հրապարակ և առափնյա հետիոտնային քայլուղի։


== Համայնք ==
Պերեյա համանքը (Κοινότητα Περαίας) ստեղծվել է 1926 թվականին։ Համայնքն ընդգրկում է Լիվադակիոն (Λιβαδάκιον) գյուղը։ Ըստ 2011 թվականի մարդահամարի տվյալների՝ բնակչությունը կազմում է 18546 մարդ։ Տարածքը 9 քառակուսի կմ է։


== Բնակչություն ==


== Ծանոթագրություններ ==
Տե՛ր, ների՛ր մեզ` մեղավորներիս

«Տեր, ներիր մեզ` մեղավորներիս» (ռուս.՝ «Господи, прости нас, грешных»), Արթուր Վոյտեցկու ֆիլմը` հիմնված ռուս գրող Անտոն Չեխովի «Ձորակում» վիպակի վրա, որը նկարահանվել է 1992 թվականին Ուկրաինայում։ Ստեղծագործության էկրանավորումը կատարվում է առակի տեսքով, որը պատմում է, որ անարդար ձեռք բերված բարիքը երջանկություն չի բերում։


== Սյուժե ==
Ֆիլմի գործողությունները տեղի են ունենում 19-րդ դարի վերջում, ռուսական գյուղում։ Սյուժեի կենտրոնում գտնվում է գյուղական ազնվական քաղքենի Գրիգորի Պետրովիչ Ցիբուկինը, որը հայտնի էր հարստությամբ և ժլատությամբ։ Նրա ողջ կյանքը ուղղված է իր կապիտալի բազմապատկմանը, բայց հարստությունը նրա ընտանիքին երջանկություն չի բերում, այլ միայն խնդիրներ է առաջացնում։
Ֆիլմի առաջին տեսարանը` Գրիգորի Պետրովիչի որդու Անիսիմի և ռամիկ Լիպայի հարսանիքն է։ Հարսանիքից կարճ ժամանակ անց երիտասարդ ամուսինը աշխատանքի է մեկնում քաղաք, որտեղ պարզվում է, որ հարսանիքից հետո նրան տրված  դրամները կեղծ են։ Ձերբակալությունից հետո, չնայած ընտանիքի  բազմաթիվ  խնդրանքներին, Անիսիմին ուղարկում են Սիբիր՝ տաժանակիր աշխատանքի։ Զգալով իր մեղավորությունը որդու հանդեպ՝ Գրիգորին որոշում է իր ժառանգության մեծ մասը գրանցել Լիպայի և Անիսիմի նորածին որդու անվամբ։ Տեղեկանալով այդ մասին՝ Ակսինան կատաղում է և եռացող ջուր լցնում երեխայի վրա, որից հետո նա մահանում է։ Այդ վիշտը և տառապանքները կրելուց հետո Լիպան Ցիբուկինների տանից տեղափոխվում է իր մոր մոտ, իսկ Ակսինյան դառնում է այդ կիսավեր ընտանիքի գլխավորը։ Նա սկսում է զբաղվել շահավետ աշխատանքով՝ տանից վռնդելով  ծերունուն և նրա կնոջը։ Այս ամենից հետո ծերունին ամբողջովին կորցնում է կյանքի իմաստը, նա օրեր շարունակ սոված նստում  է եկեղեցու մոտակայքում։ Մի անգամ փողոցում տեսնելով իր սկեսրոջը՝ Լիպան հասկանում է, որ նա սոված է և հաց է տալիս  նրան։


== Դերերում ==
Բոգդան Ստուպկա - Գրիգորի Պետրովիչ Ցիբուկին
Օլգա Գոբզևա - Վարվառա (Գրիգորիի կինը)
Վալենտին Տրոցյուկ	- Անիսիմ (Գրիգորիի ավագ որդին)
Օստապ Ստուպկա	-Ստեպան (Գրիգորիի կրտսեր որդին)
Նատալյա Բոյկո	-Լիպա (Անիսիմի կինը)
Լյուբով Բոգդան - Ակսինյա (Ստեպանի կինը)


== Նկարահանող խումբ ==
Ռեժիսոր - Արթուր Վոյտեցկի
Պրոդյուսեր - Ալեքսեյ Ժուկով
Սցենարի հեղինակ - Արթուր Վոյտեցկի, Անտոն Չեխով
Օպերատոր - Վյաչեսլավ Ռոդնիչենկո
Կոմպոզիտոր - Վլադիմիր Գրոնսկի, Կոնստանտին Սկոպցով
Կինոընկերություն -	Ա. Դովժենկոյի անվան կինստուդիա


== Հետաքրքիր փաստեր ==
Դերասանուհի Օլգա Գոբզևան, ով խաղում էր Գրիգորի Ցիբուկինի կնոջ դերը, վերջին անգամ նկարահանվել է «Տե՛ր, ներիր մեզ մեղավորներիս» ֆիլմում. 1993 թվականին կուսակրոնություն է ընդունել։
Ֆիլմը ռեժիսոր Արթուր Վոյտեցկու վերջին գործն է։ Նա մահացավ 1993 թվականի մայիսին։
Ֆիլմը նկարահանվել է Ուկրաինայի Վիննիցայի մարզի գյուղերում։


== Ծանոթագրություններ ==
Ֆերիեր (Ծովափնյա Շարանտի գավառ)

Ֆերիեր (ֆր.՝ Ferrières ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17158։


== Բնակչություն ==
Համայնքի բնակչությունը 2010 թվականին կազմում էր 776 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ֆերիերի վիճակագրության ազգային ինստիտուտ (ֆր.)